[bookmark: _Hlk164951006]Na temelju članka 391. stavak 1. Zakona o vlasništvu i drugim stvarnim pravima ("Narodne novine" br. 91/96., 68/98., 137/99., 22/00.,73/00., 129/00, 114/01., 79/06., 141/06., 146/08., 38/09., 153/09., 143/12., 152/14., 81/15. i 94/17), članka 519. Zakona o obveznim odnosima („Narodne novine“ br. 35/05., 41/08., 125/11., 78/15., 29/18., 126/21., 114/22., 156/22. i 155/23.) i članka 34. stavka 1. točka 11. Statuta Grada Osijeka (Službeni glasnik Grada Osijeka br. 6/01., 3/03., 1A/05., 8/05., 2/09., 9/09., 13/09., 9/13., 12/17., 2/18., 2/20, 3/20, 4/21 i 5/21. – pročišćeni tekst) Gradonačelnik Grada Osijeka   objavljuje

                                            JAVNI NATJEČAJ
[bookmark: _Hlk132720728]za zakup dijelova zemljišta radi postavljanja ledenica za prodaju sladoleda
 na prostoru ŠRC „Copacabana“

I.

Predmet Natječaja je zakup dijelova zemljišta radi postavljanja ledenica za prodaju sladoleda na prostoru ŠRC „Copacabana“, površine do 2 m2, na dvije lokacije:

 1. lokacija s južne strane bazenskog kompleksa uz ulaz
 2. lokacija sa sjeverne strane bazenskog kompleksa uz nogostup koji spaja „vodeni bar“ i olimpijski bazen.

Zemljište na koje se postavljaju ledenice za prodaju sladoleda označeno je na situaciji koja se prilaže uz ovaj javni natječaj.     

II.

Na zemljištu iz prethodne točke ovog natječaja osiguran je priključak za električnu energiju. Potrošnja električne energije uključena je u cijenu zakupa.

III.

Zakupnici su dužni za svu opremu i uređaje koje će postaviti, posjedovati  ateste predviđene propisima.

IV.

Dijelovi zemljišta radi postavljanja ledenica za prodaju sladoleda daju se u zakup na određeno vrijeme od otvaranja do zatvaranja ljetne kupališne sezone ŠRC „Copacabana“ za 2024.
Tijekom cijelog razdoblja zakupa iz st. 1. ove točke, radno vrijeme zakupnika mora biti usklađeno s radnim vremenom ŠRC „Copacabana“.

V.

[bookmark: _Hlk133574937]Početni iznos mjesečne zakupnine utvrđuje se u visini 150,00 € za pojedini dio zemljišta (lokaciju) na kojemu se postavlja ledenica za prodaju sladoleda, uvećano za pripadajući PDV.
Zakupnina za mjesec  u kojem se otvara kupališna sezona, uplatit će se u roku 10 dana od dana otvaranja, a iznos zakupnine za taj  mjesec  utvrdit će se razmjerno broju dana zakupa. 
Zakupnine za ostale mjesece zakupa, dospijevaju na naplatu  svakog  10.-og u mjesecu za tekući mjesec.



VI.

Prije potpisa ugovora o zakupu dijela zemljišta radi postavljanja ledenice za prodaju sladoleda na prostoru ŠRC „Copacabana“, najpovoljniji ponuditelj dužan je predati bjanko zadužnicu na iznos  do 1.000,00 €. 
Bjanko zadužnica aktivirat će se kao sredstvo osiguranja za uredno izvršenje odredbi ugovora, koje se odnose na poštivanje radnog vremena tijekom kojega su ledenice za prodaju sladoleda otvorene, a koje mora biti istovjetno s radnim vremenom ŠRC „Copacabana“, kao i za uredno ispunjavanje ostalih odredbi  ugovora.
U slučaju povrede poštivanja radnog vremena naplatit će se ugovorna kazna od 30,00 € po danu. 

VII.

Natjecati se mogu sve fizičke osobe koje imaju uredno registriranu djelatnost obrta i pravne osobe registrirane u Republici Hrvatskoj i državama članicama Europske unije koje ispunjavaju sve natječajne uvjete.
U pisanoj ponudi obvezno se navodi:
· ime i prezime odnosno naziv, adresu odnosno sjedište ponuditelja, OIB, broj žiro računa za  slučaj povrata uplaćene jamčevine, te broj tel./fax.,
· djelatnost koju će ponuditelj od dopuštenih ovim natječajem obavljati na predmetnoj lokaciji,
· ponuđeni iznos zakupnine izražen u apsolutnom iznosu, a ne u postotku ili u opisnom iznosu  u odnosu na druge ponuditelje,
· točan broj lokacije za koju se natječe.
      Uz pisanu ponudu ponuditelji su obvezni priložiti: 
· dokaz o uplaćenoj jamčevini,
· izvornik ili preslika rješenja o upisu u registar obrta ako je ponuditelj obrtnik ili drugi  odgovarajući dokaz pravne sposobnosti ne stariji od 30 dana od dana podnošenja ponude,
· izvornik ili preslika rješenja o upisu u sudski registar sa svim prilozima ako je ponuditelj   pravna osoba ili drugi odgovarajući dokaz pravne sposobnosti ne stariji od 30 dana od dana podnošenja ponude,
· BON-2 ili SOL-2 ne stariji od 30 dana od dana podnošenja ponude,
· pisanu izjavu da ponuditelj nema dugovanja prema Gradu Osijeku  po bilo kojem osnovu,
· izjavu o zaštiti osobnih podataka u kojoj ponuditelj daje suglasnost na obradu i objavljivanje njegovih podataka i potvrđivanje da je upoznat i suglasan s eventualnim fotografiranjem postupka javnog otvaranja ponuda.
Ukoliko se na Natječaj javljaju fizičke ili pravne osobe iz država članica Europske unije dužne su priložiti drugi jednako vrijedan dokument kojim dokazuju traženo.

Zakup dijela zemljišta radi postavljanja ledenica za prodaju sladoleda neće se odobriti podnositelju zahtjeva ukoliko:
· podnositelj zahtjeva ili njegov osnivač, kada je podnositelj zahtjeva pravna osoba, ima dugovanja prema Gradu Osijeku po bilo kojem osnovu, provjeru čega će izvršiti Upravni odjela za Financije i fondove Europske unije,
· je podnositelj zahtjeva ili njegov osnivač, kada je podnositelj zahtjeva pravna osoba, bio vlasnik ili osnivač udruge, obrta ili druge pravne osobe koja ima dugovanja prema Gradu Osijeku,
· ne priloži potrebnu dokumentaciju ili ako priložena dokumentacija ne udovoljava uvjetima natječaja.
VIII.
Ponuditelji su dužni, na ime jamčevine za sudjelovanje u natječaju, uplatiti početni iznos mjesečne zakupnine.
Jamčevina se uplaćuje u Proračun Grada Osijeka, IBAN: HR5023600001831200002, model HR68, s pozivom na broj i vrstu prihoda -5738-OIB ponuditelja, sa naznakom – zakup dijela zemljišta radi postavljanja ledenice za prodaju sladoleda.

IX.

Pisane ponude s pripadajućim dokazima i prilozima dostavljaju se u zatvorenom omotu s naznakom “NATJEČAJ ZA ZAKUP DIJELOVA ZEMLJIŠTA RADI POSTAVLJANJA LEDENICA ZA PRODAJU SLADOLEDA NA PROSTORU ŠRC „COPACABANA“ – NE OTVARATI”, na adresu Grad Osijek, F. Kuhača br. 9, Osijek.
Ponude se moraju dostaviti i biti zaprimljene putem urudžbenog zapisnika najkasnije do 16.5.2024. do 15.00 sati, bez obzira na način dostave.
Nepravodobne ponude neće se razmatrati i iste će se odbaciti, a nepotpune i ponude ponuditelja  koji zaključno s danom podnošenja ponude na natječaj imaju dugovanje po bilo kojoj osnovi prema Gradu Osijeku će se odbiti.
Ponude ponuditelja za kojeg je iz priloženog dokaza o bonitetu ili solventnosti utvrđeno da mu je račun u blokadi duže od 30 dana u posljednjih 6 mjeseci neće se razmatrati. 

X.

Ukoliko se jedan ponuditelj natječe za obje lokacije, dužan je za svaku lokaciju podnijeti odvojenu ponudu, te uplatiti jamčevinu.
Ponuda mora biti potpisana od strane ponuditelja te ovjerena pečatom.
Alternativne ponude nisu dozvoljene. 

XI.
Kriterij za odabir najpovoljnijeg ponuditelja u natječaju je najveći ponuđeni iznos zakupnine, uz  ispunjavanje uvjeta propisanih natječajem.

XII.

U  slučaju da na natječaj stignu dvije ili više ponuda s jednakim iznosima ponuđene zakupnine i udovoljavaju uvjetima natječaja, nadmetanje se nastavlja između tih ponuditelja, iskazivanjem većeg iznosa od ponuđene zakupnine u pisanom obliku.
Ponuđeni iznos mora biti najmanje 5 % viši od dostavljene ponude.
U slučaju da prisutni ponuditelji ponovo ponude isti iznos, nastavlja se nadmetanje (koje mora uključivati minimalno dva sudionika) odnosno postupak se ponavlja dok jedan od ponuditelja ne ponudi viši iznos od drugoga.
Ako otvaranju nije prisutan niti jedan od ponuditelja (ili njegov punomoćnik) koji su ponudili isti najviši iznos zakupnine, nadmetanje će se između njih nastaviti novim prikupljanjem pisanih ponuda u zatvorenoj omotnici u roku koji ne može biti duži od osam dana.
U obavijesti odnosno pozivu za dostavu nove ponude daje se i uputa o načinu, mjestu i roku za dostavu ponude.
Ako je otvaranju ponuda prisutan samo jedan od ponuditelja, a koji su ponudili isti najviši iznos, postupak nadmetanja se odvija kao u slučaju kada nije prisutan niti jedan od tih ponuditelja. 



XIII.

Otvaranje ponuda obavit će se javno 20.5. 2024. u 10,00 sati u prostorijama Grada Osijeka, F. Kuhača 9.
Grad Osijek zadržava pravo poništenja natječaja ili dijela natječaja odnosno neprihvaćanja niti jedne od prispjelih ponuda.

XIV.

Postupak javnog natječaja provodi Upravni odjel za gospodarenje imovinom  i vlasničko- pravne odnose-Odsjek  tehničku podršku. 
Odsjek sastavlja zapisnik o otvaranju ponuda s prijedlogom odabira najpovoljnijeg ponuditelja te se isti u roku 8 dana od dana otvaranja ponuda dostavlja Gradonačelniku.
Odluku o odabiru najpovoljnijeg ponuditelja donosi Gradonačelnik Grada Osijeka.
Odluka iz prethodnog stavka bit će dostavljena svim ponuditeljima pisanim putem u roku od 8 dana od dana donošenja iste. 
Na Odluku o odabiru nezadovoljni ponuditelj ima pravo prigovora u roku od 8 dana od dana primitka, koji podnosi Gradonačelniku.
Odluka Gradonačelnika o prigovoru je konačna.

XV.

Ponuditelj čija ponuda bude prihvaćena uplaćena jamčevina uračunava se u zakupninu, a ponuditeljima čije ponude nisu prihvaćene, ili su odustali od natječaja prije otvaranja ponuda, vratiti će se uplaćena jamčevina u roku od 15 dana, od dana donošenja odluke o odabiru najpovoljnijeg ponuditelja.
Ponuditelj čija ponuda bude prihvaćena, a koji odustane od ponude nakon javnog otvaranja ponuda ili odustane od sklapanja ugovora o zakupu gubi pravo na povrat uplaćene jamčevine.

XVI.

Najpovoljniji ponuditelj dužan je potpisati Ugovor o zakupu  lokacije za postavljanje ledenica za prodaju sladoleda na prostoru ŠRC „Copacabana“ u roku od 8 dana računajući od dana dostave poziva na potpis ugovora. 

XVII.

U slučaju da odabrani ponuditelj ne pristupi sklapanju ugovora o zakupu dijela zemljišta radi postavljanja ledenice za prodaju sladoleda na prostoru ŠRC „Copacabana“ ili ne preda bjanko zadužnicu, Grad Osijek zadržava uplaćenu jamčevinu, te može ponuditi sklapanje ugovora o zakupu sljedećem najpovoljnijem ponuditelju.


KLASA:372-01/24-01/7
URBOJ: 2158-1-14-06/1-24-8
Osijek,  7. svibnja 2024. 
                                                                                                          GRAD OSIJEK
                                                                                                      GRADONAČELNIK
                                                                                                       Ivan Radić, mag.oec.



Prilog: lokacije za postavljanje ledenica za prodaju sladoleda na prostoru ŠRC „Copacabana“ 

1. lokacija sa sjeverne strane bazenskog kompleksa uz nogostup koji spaja „vodeni bar“ i olimpijski bazen.
2. lokacija s južne strane bazenskog kompleksa uz ulaz

